Feestyd-doendinge: Markdag in Pretoria | Maroela Media
Cowhouse-mark is ideaal vir lekker kuier terwyl jy tussenin Kersgeskenke by die stalletjies soek.
Die grootse Kamers/Makers nog! Behalwe vir die mark se smullekker deli-afdeling, kan besoekers ’n skatkis van plaaslike modes, juwele, handsakke en huisware verwag. Hier word geen ingevoerde produkte verkoop nie.
Waar: Nog tot 9 Desember
Wanneer: Cornwall Hill College, Irene, Pretoria
Kom vat ‘n blaaskans by die Irene Village Market.
Die Irene Village Market bestaan al sedert 1989 en is sinoniem met Saterdaguitstappies en lekker kuier. Die mark bied ’n heerlike verskeidenheid produkte, van kuns, klere, juwele en handsakke tot lekkernye en die beste grondboontjiebotter in die wêreld. Alles word plaaslik vervaardig.
Waar: Big Red Barn, Nelsonstraat 7, Olifantsfontein
Wanneer: Elke Saterdag tot 17 Desember, 9:00 – 14:00
Die Pretoria Boeremark het heerlike eetgoed en varsprodukte.
Kos, geskenke, musiek en lekker kuier… Dit is tyd vir die Pretoria Boeremark se feestyd-aandmark!
’n Koppie boeretroos wag vir die markbesoekers wat vroeg uit die vere is om hierdie mark tydens hulle gewone handelsdae te ervaar. Wanneer die meeste mense nog op ŉ Saterdagoggend slaap, is die Boeremarkterrein reeds ŉ miernes van bedrywighede waar uitstallers hulle stalletjies gereed kry vir die dag se besoekers.
Waar: Moreleta 665, Silverton, Pretoria
Wanneer: Gewone markdae is elke Saterdag van 5:30 tot 10:00 (geen mark op 15 Desember nie). ’n Aandmark word op 14 Desember van 16:00 tot 21:00 aangebied.
Dié mark is gebore uit ’n liefde vir goeie kos en lekker tye en die inspirasie was familie. Verwag ’n verskeidenheid kos, drinkgoed en kunsvlytstalletjies met Steve Hofmeyr op die verhoog in die feesseisoen. Die mark is ook honde-vriendelik.
Waar: Ridge Road en Oukraal Boulevard, Pretoria
8 Desember 10:00 – 16:00 met Steve Hofmeyr wat die aand optree.
9, 15, 16, 17, 22 en 23 Desember van 10:00 – 16:00.
Die laaste aandmark vir die jaar is die 21ste van 17:00 – 22:00.
Straatmark gangers gaan om te eet. Te moeg geeet om deur die stalletjies te stap.